# The Chicks

The Chicks (anteriorment anomenades Dixie Chicks) són un grup femení de música Country, format a Dallas, Texas (Estats Units) el 1989. Format actualment per Martie Maguire, Emily Robison i Natalie Maines, que el 1998 va substituir Laura Lynch. Les seves cançons més famoses són Ready to Run, Goodbye Earl (Adéu, Earl), Cowboy Take Me Away, Landslide i Wide Open Spaces.
El grup estava compost originalment per quatre dones que feien bluegrass i música country pel circuit de festivals de bluegrass i petites fires durant sis anys, on no van aconseguir un gran èxit. Després que va marxar una de les components i del canvi de la cantant a més d'un lleuger canvi en el seu repertori, les Dixie Chicks van aconseguir un èxit massiu en la música country i la pop, començant el 1998 amb cançons d'èxit com "Wide Open Spaces", "Cowboy Take Me Away", i "Long Time Gone". Les components del grup també es van fer conegudes arran del seu esperit independent i els comentaris controvertits sobre assumptes com la guerra i la política.
Durant un concert a Londres deu dies abans de la invasió d'Iraq de 2003, la cantant Natalie Maines va dir, "no volem aquesta guerra, aquesta violència, i estem avergonyides que el president dels Estats Units sigui de Texas" (l'estat d'on són les Dixie Chicks). La declaració va ofendre gent que la va trobar ruda i antipatriòtica, i la consegüent controvèrsia li va costar al grup la meitat de l'assistència als seus concerts als Estats Units i va portar acusacions d'antiamericanisme de les tres dones, així com correu d'odi i amenaces de mort, i també la destrucció de discos seus com a protesta.
Fins al 2009, han guanyat tretze Grammys, amb cinc d'ells guanyats el 2007 incloent-hi el cobejat Grammy a l'àlbum de l'any per Taking The Long Way.

## Discografia
### Àlbums

Components inicials:
* 1990: Thank Heavens for Dale Evans
* 1992: Little Ol' Cowgirl
* 1993: Shouldn't a Told You That
Amb Natalie Maines:
* 1998: Wide Open Spaces
* 1999: Fly
* 2002: Home
* 2003: Top of the World Tour: Live
* 2006: Taking the Long Way

### Singles en el Top-ten

| Any | Cançó | Posicions | Posicions | Posicions |
| Any | Cançó | EUA | US Hot 100 | Canadà |
| 1997 | "I Can Love You Better" | 7 | 77 | 3 |
| 1998 | "There's Your Trouble" | 1 | 36 | 3 |
| 1998 | "Wide Open Spaces" | 1 | 41 | 1 |
| 1999 | "You Were Mine" | 1 | 34 | 3 |
| 1999 | "Tonight the Heartache's on Me" | 6 | 46 | 4 |
| 1999 | "Ready to Run" | 2 | 39 | 3 |
| 1999 | "Cowboy Take Me Away" | 1 | 27 | 1 |
| 2000 | "Goodbye Earl" | 13 | 19 | 5 |
| 2000 | "Cold Day in July" | 10 | 65 | 7 |
| 2000 | "Without You" | 1 | 31 | — |
| 2001 | "If I Fall You're Going Down With Me" | 3 | 38 | — |
| 2001 | "Some Days You Gotta Dance" | 7 | 55 | — |
| 2002 | "Long Time Gone" | 2 | 7 | — |
| 2002 | "Landslide" | 2 | 7 | — |
| 2003 | "Travelin' Soldier" | 1 | 25 | — |
| 2006 | "Not Ready to Make Nice" | 36 | 4 | 17 |
| 2006 | "The Long Way Around" | — | — | 5 |

## Guardons
### Premis

* 1999: Grammy al millor àlbum de country
* 2000: Grammy al millor àlbum de country
* 2003: Grammy al millor àlbum de country
* 2007: Grammy al millor àlbum de country

### Nominacions

* 1999: Grammy al millor nou artista

## Referències

* ↑ [Film:Shut up and Sing]
* ↑ «Dixie Chicks ‘Shut Up and Sing’ in Toronto». MSNBC. [Consulta: 8 octubre 2006].